stanford-oval/wikipedia huggingface dataset:
Heraldinen lautakunta

| Heraldinen lautakunta |
| --- | --- |
 Kansallisarkiston tunnus
Toimiala:  Heraldinen lausuntotoimikunta
Kotipaikka:  Helsinki
Puheenjohtaja:  Jussi Nuorteva
Varapuheenjohtaja:  Tuomas Hyrsky
Aiheesta muualla
Sivusto
Infobox OKNimi-testi OK: 
Heraldinen lautakunta on Suomen Kansallisarkiston yhteydessä toimiva heraldinen lautakunta, joka ohjaa sekä valvoo lausuntotoimikuntana valtion, kuntien ja kirkon kuvallisia tunnuksia. Näitä ovat Suomen lippu ja vaakuna, viranomaisten sinetit, leimat ja muut heraldiset tunnukset, kaupunkien, maakuntien ja kuntien vaakunat, kirkolliset vaakunat sekä huvialusten ja joukko-osastojen liput.
Lautakunta käsittelee ja antaa arvion vaakunoista, sineteistä ja lipuista. Lautakunta opastaa heraldisissa kysymyksissä sekä viranomaisia että yksityisiä yhteisöjä ja henkilöitä. Sen tehtävänä on myös seurata ja edistää heraldista kulttuuria ja tehdä esityksiä ja aloitteita heraldiikkaa koskien.
Heraldisen lautakunnan jäsenet 2025

Puheenjohtaja: taiteen lisensiaatti Tuomas Hyrsky
Varapuheenjohtaja: pääjohtaja Päivi Happonen
Sihteeri: johdon assistentti Nina Lehväslaiho-Liu/Sonja Kouvo
Heraldisen lautakunnan jäsenet 2025 > Jäsenet

filosofian maisteri Wilhelm Brummer
intendentti Frida Ehrnsten (sijainen Jani Oravisjärvi)
filosofian maisteri Anton Eskola
johtava asiantuntija Hanne Huvila
ritarihuonegenealogi Magdalena af Hällström
ylitarkastaja Yrjö Kotivuori
talous- ja hallintojohtaja Elina Liippola
majuri Marko Maaluoto
heraldikko Anders Segersven
teologian tohtori Pekka Särkiö
professori Kirsi Vainio-Korhonen
OS X Mavericks

OS X Mavericks on Applen kymmenes merkittävä macOS-julkaisu, joka on suunniteltu Applen Macintosh-tietokoneisiin. OS X Mavericks esiteltiin 10 kesäkuuta 2013 Worldwide Developers Conferencessa 2013 ja julkaistiin 22. lokakuuta 2013. OS X Mavericks nimettiin Pohjois-Kaliforniassa sijaitsevan surffauspaikan mukaan.
OS X Mavericks paransi muun muassa Macbookien käyttöaikaa ja Finderiä. Se myös toi ominaisuuksia Applen iOS-käyttöjärjestelmästä Macintosh-koneille.lähde?
OS X Mavericks toimii kaikissa tuetuissa Mac-koneissa, joissa on OS X Mountain Lion sekä vähintään 2 GB RAM-muistia ja 8 GB tilaa kiintolevyllä. OS X Mavericksiä tukevat tietokoneet:
iMac (2007 tai uudempi)
MacBook (2008 tai uudempi)
MacBook Air (2008 tai uudempi)
MacBook Pro (2007 tai uudempi)
Mac Mini (2009 tai uudempi)
Mac Pro (2008 tai uudempi)
Xserve (2009)
Lindholm

Lindholm tarkoittaa seuraavia
Lindholm, saari Stege Bugt -lahdessa Tanskassa.
Sukunimi > Entisenä nimenä

Esko Arjaluoto (vuoteen 1935 Lindholm, 1923–1987), suomalainen yritysjohtaja, kauppaneuvos
Sulo Laakio (vuoteen 1935 Lindholm, 1918–2000), suomalainen yritysjohtaja, kauppaneuvos
Mauno Liesi (ent. Lindholm, 1896–1960), suomalainen jääkärieversti ja sosiaalipäällikkö
Irmeli Visanti (o.s. Lindholm, 1920–2003), suomalainen arkkitehti
De la Chapelle

De la Chapelle [döla ʃa'pell] on alkujaan ranskalaistaustainen aatelissuku, joka on edustettuna Suomen aatelissa vapaaherrallisena sukuna.
Suku on alkujaan ranskalainen sotilassuku. Sen pohjoismaisen haaran varhaisin tunnettu esi-isä on everstiluutnantti Adam Richard de la Chapelle (k. 1636), joka tuli Ranskasta Ruotsin palvelukseen vuonna 1611 ja toimi palkkasotilaiden komentajana. Hänen neljä upseeripoikaansa naturalisoitiin Ruotsin aateliin vuonna 1653 ja suku merkittiin seuraavana vuonna Ruotsin ritarihuoneelle aatelisena sukuna numero 584. Suku jatkui vain yhdestä pojasta, everstiluutnantti Julius Richard de la Chapellesta (1625–1672). Suku asettui 1780-luvulla Suomeen ja introdusoitiin Suomen ritarihuoneelle sen järjestäytymisen yhteydessä vuonna 1818 aatelisena sukuna numero 47. Ruotsissa suku sammui vuonna 1823.
Senaattori Albrecht Fredrik Richard de la Chapelle korotettiin Suomessa vuonna 1856 vapaaherraksi ja introdusoitiin seuraavana vuonna vapaaherrallisena sukuna numero 39. Hän otti suvun tunnuslauseeksi latinankielisen Legibus colendis (”varjele lakeja”). Hänen jälkeläisistään versoi merkittävä virkamiessuku ja sotilastraditio jäi suvussa syrjään. Hänen yksi poikansa, yksi tyttärenpoikansa ja kaksi vävyään kohosivat myös senaattoreiksi. De la Chapellejen asema merkittävänä virkamiessukuna hiipui kuitenkin jo 1900-luvulle tultaessa. Pelkästään aatelinen sukuhaara sammui Suomessa vuonna 1862, jolloin vain vapaaherrallinen haara jäi jäljelle.
Suvun suomalaisia jäseniä

Albrecht Fredrik Richard de la Chapelle (1785–1859), senaatin oikeusosaston jäsen
Frans Richard de la Chapelle (1818–1871), vapaaherra, senaattori ja valtiopäivämies, A. F. R. de la Chapellen poika
Karl Viktor de la Chapelle (1821–1893), juristi ja valtiopäivämies, A. F. R. de la Chapellen poika
Claes Leonard de la Chapelle (1833–1908), juristi, valtiopäivämies ja hovioikeudenneuvos, A. F. R. de la Chapellen poika
Ellan de la Chapelle (1857–1921), vapaaherratar, taiteilija Albert Edelfeltin puoliso
Richard Casimir de la Chapelle (1862–1916), tulitikkutehtailija
Axel de la Chapelle (1866–1949), juristi ja virka- ja valtiopäivämies
Carl Osvald de la Chapelle (1868–1921), asianajaja, virka- ja valtiopäivämies, Frans Richard de la Chapellen poika
Knut de la Chapelle (1888–1934), tulitikkutehtailija, Richard Casimir de la Chapellen poika
Albert Henrik de la Chapelle (1871–1932), lääkäri ja hedelmänviljelijä
Albert de la Chapelle (1933–2020), syöpätutkija, lääkäri, professori, akateemikko ja vapaaherra
Henrik de la Chapelle (s. 1955), liikemies, Scanhorsen ja Jokereiden suuromistaja
Ranskalaisia

Georges de la Chapelle (1868–1923), tennispelaaja
Green

Green voi viitata johonkin seuraavista:
green eli viheriö, golfkentän osa
Green, R.E.M:n musiikkialbumi
Mr Green, nettipeliyritys
Sukunimenä > Kuvitteellisia henkilöitä

Green, Pokémon
Amy Green, Rachel Greenin sisar tv-sarjassa Frendit
Rachel Green, tv-sarjassa Frendit
Timothy Green, Walt Disney Picturesin elokuvassa Timothy Greenin erikoinen elämä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Green”, voi hakea sivunnimihaulla, laajalla sivunnimihaulla tai tekstihaulla.
Family Guy

| Family Guy |
| --- | --- |
 Griffinien perhe. Vasemmalta oikealle: Brian, Lois, Peter, Stewie, Chris, ja Meg.
Tyyli:  animaatio komedia satiiri
Kestoaika:  20-25 min
Luoja(t):  Seth MacFarlane
Pääosissa:  Seth MacFarlane Alex Borstein Seth Green Mila Kunis Mike Henry Patrick Warburton
Alkuperämaa:   Yhdysvallat
Alkuperäiskieli:  englanti
Verkko:   Fox  MTV3  MTV Sub  FOX  Netflix  Star (Disney+)  Star Channel
Esitetty:  31. tammikuuta 1999 – jatkuu edelleen
Tuotantokausia:  23
Jaksoja:  430 (Luettelo jaksoista)
Ikäraja:   / 
Sisältömerkintä:  , , , 
Tuotanto
Tuottaja(t):  Kara Vallow
Ohjaaja(t):  Peter Shin
Animaattori(t):   Film Roman (kaudet 1–2)  20th Television Animation (kaudesta 3 alkaen) 
Tuotantoyhtiö(t):  20th Century Fox Television Film Roman Productions Fuzzy Door Productions Fox Television Animation
Palkinnot
Voitetut:  Emmy (2000, 2002, 2007) Annie (2006, 2008) Golden Reel (2006) Teen Choice Award (2006)
Ehdokkuudet:  Emmy (2000, 2005, 2006, 2007) Annie (1999, 2000, 2006, 2007) Golden Reel (2000, 2001) Golden Satellite (2004) Teen Choice (2005, 2007)
Aiheesta muualla
Virallinen sivusto
IMDb 
Family Guy on Seth MacFarlanen luoma yhdysvaltalainen Emmy-palkittu piirrossarja. Sarjaa on esitetty Yhdysvalloissa FOX-kanavalla vuodesta 1999 lähtien. Sarjan ensimmäinen jakso esitettiin Yhdysvalloissa 31. tammikuuta 1999. Sarjan tuotanto lopetettiin 14. helmikuuta 2002. Sitä kuitenkin jatkettiin 2005. Family Guy on ensimmäinen sarja, jonka tuotantoa on jatkettu keskeyttämisen jälkeen DVD-myyntien perusteella.
Suomessa sarjaa on esitetty yhden tuontokauden verran MTV3- ja MTV Sub-kanavilla. Nykyään sarjaa esittää Star Channel.
Family Guyn juoni on rakennettu periamerikkalaisen, Rhode Islandin kuvitteellisessa Quahog'ssa asuvan Griffinien perheen ympärille. Komiikka perustuu suurilta osin pieniin klippeihin (engl. cutaway gags), joissa yleensä parodioidaan amerikkalaista kulttuuria. Ohjelman komiikkaa verrataan usein Simpsoneihin. Sarjasta on myös tehty suoraan DVD:lle julkaistu elokuva Family Guy Presents Stewie Griffin: The Untold Story.
Hahmot > Muut päähenkilöt

Glenn Quagmire, usein vain Quagmire on Peterin naapuri, ystävä ja baariringin varakkain osallinen. Ammatiltaan lentokapteeni, ja viettää rietasta poikamieselämää useiden naisten kanssa. Väittää olevansa 61-vuotias, mikä ei ilmeisesti pidä paikkaansa sillä tämä ei saanut ostettua alkoholia ikärajan noustua viiteenkymmeneen vuoteen. Ollut kerran naimisissa ja hänellä on kaksi aviotonta lasta Anna Lee ja Courtney. Tunnettu lausahduksestaan "Giggity giggity goo", hyperseksuaalisuudestaan sekä vihastaan Briania kohtaan. Haaveilee toisinaan Loisista.
Cleveland Orenthal Brown, Sr. on 43-vuotias entinen meklari, joka kuuluu myös The Drunken Clam'n asiakaskuntaan. Työskentelee posteljoonina. Puhuu monotonisella äänellä, ja on hyvin selkärangaton antaessaan ihmisten pompotella tätä. Hänen entinen vaimonsa Loretta petti häntä Quagmiren kanssa. Cleveland on tällä hetkellä naimisissa Donnan, entisen kouluihastuksensa kanssa. Clevelandilla on yksi biologinen lapsi, Cleveland Jr., sekä lapsipuolet Rallo ja Roberta. Yksi sarjan vakiovitsejä on, että Clevelandin ollessa kylvyssä, Peter tuhoaa tämän talon ja tämä putoaa ammeineen alas. Vuonna 2009 Clevelandille alettiin tehdä omaa spin-off-sarjaa The Cleveland Show, jonka jälkeen Cleveland muutti pois Quahogista, ja tuli takaisin 12. tuotantokaudella spin-offin päätyttyä.
Joseph ”Joe” Swanson on halvaantunut poliisi joka jatkaa töitänsä pyörätuolista käsin. Joe halvaantui peiteoperaatiossa epäillyn ampuessa tätä useaan kertaan jalkoihin. Vaimo Bonnie oli monta vuotta raskaana, ennen kuin synnytti toisen lapsensa Susien, joka syntyi seitsemännen tuotantokauden jaksossa Ocean's Three and a Half. Vakiovitsi sarjassa on Joen erikoiset tavat tehdä arkiset askareet halvaantuneena, kiusalliset puheenaiheet sekä tämän vihanhallintaongelmat. Myös erikoisjaksoissa Joe yleensä menettää kävelykykynsä tavalla tai toisella. Joe sai kerran kävelykykynsä takaisin, mutta hänestä tuli erilainen. Peter, Quagmire ja Cleveland yrittivät halvaannuttaa Joe jalat uudestaan saadakseen ystävänsä takaisin, mutta tämä hakkasi heidät helposti. Sen jälkeen Bonnie tuli huoneeseen Joen ase kädessään aikomuksenaan halvaannuttaa Joe uudestaan saadakseen miehensä takaisin ja näin hän tekikin.
Äänirooleissa

| 0 | 1 | 2 |
| --- | --- | --- |
|  Seth MacFarlane  | … |  Peter Griffin, Stewie Griffin, Brian Griffin, Glenn Quagmire, Tom Tucker, Jake Tucker, Carter Pewterschmidt, Elmer Hartman, Seamus, Ida Davis, Mickey McFinnigan, Jasper, Kevin Swanson (kaudet 1–5), Jeesus, Jumala     |
|  Alex Borstein  | … |  Lois Griffin, Loretta Brown, Barbara Pewterschmidt, Tricia Takanawa, sivuäänet      |
|  Seth Green  | … |  Chris Griffin, Neil Goldman, Dylan Flannigan       |
|  Mila Kunis  | … |  Meg Griffin (2. kaudesta eteenpäin)   |
|  Lacey Chabert  | … |  Meg Griffin (1. tuotantokaudella)   |
|  Mike Henry  | … |  Cleveland Brown, Herbert, Cleveland Brown Jr, Rallo Tubbs, Jeffrey, Bruce, rasvattu kuuro mies, Fouad, Jesse, Spider-Man   |
|  Patrick Warburton  | … |  Joe Swanson, Joen äiti   |
Tuotantokaudet

| Kausi | Kausi | Jaksoja | Alkup>  esityspäivä.Avausjakso | Alkup>  esityspäivä.Päätösjakso |
| --- | --- | --- | --- | --- |
|  | 1 | 7 | 1999-01-3131. tammikuuta 1999 | 1999-05-1616. toukokuuta 1999 |
|  | 2 | 21 | 1999-09-2323. syyskuuta 1999 | 2000-08-011. elokuuta 2000 |
|  | 3 | 22 | 2001-07-1111. heinäkuuta 2001 | 2003-11-099. marraskuuta 2003 |
|  | 4 | 30 | 2005-05-011. toukokuuta 2005 | 2006-05-2121. toukokuuta 2006 |
|  | 5 | 18 | 2006-09-1010. syyskuuta 2006 | 2007-05-2020. toukokuuta 2007 |
|  | 6 | 12 | 2007-09-2323. syyskuuta 2007 | 2008-05-044. toukokuuta 2008 |
|  | 7 | 16 | 2008-09-2828. syyskuuta 2008 | 2009-05-1717. toukokuuta 2009 |
|  | 8 | 21 | 2009-09-2727. syyskuuta 2009 | 2010-05-2323. toukokuuta 2010 |
|  | 9 | 18 | 2010-09-2626. syyskuuta 2010 | 2011-05-2222. toukokuuta 2011 |
|  | 10 | 23 | 2011-09-2525. syyskuuta 2011 | 2012-05-2020. toukokuuta 2012 |
|  | 11 | 22 | 2012-09-3030. syyskuuta 2012 | 2013-05-1919. toukokuuta 2013 |
|  | 12 | 21 | 2013-09-2929. syyskuuta 2013 | 2014-05-1818. toukokuuta 2014 |
|  | 13 | 18 | 2014-09-2828. syyskuuta 2014 | 2015-05-1717. toukokuuta 2015 |
|  | 14 | 20 | 2015-09-2727. syyskuuta 2015 | 2016-07-2222. heinäkuuta 2016 |
|  | 15 | 20 | 2016-9-2525. syyskuuta 2016 | 2017-5-2121. toukokuuta 2017 |
|  | 16 | 20 | 2017-10-11. lokakuuta 2017 | 2018-5-2020. toukokuuta 2018 |
|  | 17 | 20 | 2018-9-3030. syyskuuta 2018 | 2019-5-1212. toukokuuta 2019 |
|  | 18 | 20 | 2019-9-2929. syyskuuta 2019 | 2020-5-1717. toukokuuta 2020 |
|  | 19 | 20 | 2020-9-2727. syyskuuta 2020 | 2021-5-1616. toukokuuta 2021 |
|  | 20 | 20 | 2021-9-2626. syyskuuta 2021 | 2022-5-2222. toukokuuta 2022 |
|  | 21 | 20 | 2022-9-2525. syyskuuta 2022 | 2023-5-77. toukokuuta 2023 |
|  | 22 | 20 | 2023-10-11. lokakuuta 2023 | 2024-4-1717. huhtikuuta 2024 |
Vastaanotto ja arvostelu

Wizard Magazine listasi vuonna 2008 Family Guyn sijalle 32 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 7.
Aiheesta muualla

Wikimedia Commonsissa on kuvia tai muita tiedostoja aiheesta .
Family Guy Wikia Sisältää mm. Ajantasaisen jakso-oppaan ja lisätietoja sarjasta.
Family Guy Viralliset kotisivut. (englanniksi)
MacOS Sequoia

macOS Sequoia on Applen tietokoneisiin suunnattu käyttöjärjestelmä, joka julkaistiin 16. syyskuuta 2024. Sen ensimmäinen julkinen beta julkaistiin 15. heinäkuuta 2024.
macOS Sequoia tukee seuraavia tietokoneita:
iMac (2019 tai uudempi)
iMac Pro (2017 tai uudempi)
MacBook Air (2020 tai uudempi)
MacBook Pro (2018 tai uudempi)
Mac Mini (2018 tai uudempi)
Mac Pro (2019 tai uudempi)
Mac Studio (2022 tai uudempi)
Pål Golberg
Aiheesta muualla

Wikimedia Commonsissa on kuvia tai muita tiedostoja aiheesta .
Pål Golbergin kotisivut
OS X El Capitan

OS X 10.11 El Capitan on Apple Macintosh -tietokoneille suunnatun käyttöjärjestelmän 12. merkittävä versio, joka julkaistiin julkaistiin 30. syyskuuta 2015. El Capitan tukee seuraavia tietokoneita:
iMac (2007 puoliväli tai uudempi)
MacBook (alumiininen, loppuvuosi 2008 tai uudempi)
MacBook Air (loppuvuosi 2008 tai uudempi)
MacBook Pro (2007 puoliväli tai uudempi)
Mac Mini (alkuvuosi 2009 tai uudempi)
Mac Pro (alkuvuosi 2008 tai uudempi)
Xserve (alkuvuosi 2009)
OS X 10.11 El Capitanin edeltäjä on OS X 10.10 Yosemite ja seuraaja macOS 10.12 Sierra.
Los Pacos

Aurinkorannikon suomalainen koulu Los Pacosissa.
Los Pacos on Espanjan Aurinkorannikolla sijaitsevan Fuengirolan kaupungin lähiö, joka sai alkunsa suomalaisen Teuvo Hakulisen 1960-luvun loppupuolella rakentamasta lomakylästä.
Los Pacosilla, kuten muillakaan Fuengirolan alueilla, ei ole tarkasti määriteltyjä rajoja, mutta lähiö sijaitsee kaupungin pohjoisosassa Arroyo Pajaresin takana. Los Pacosissa asuu noin 5 000 suomalaista, mikä tekee siitä ilmeisesti suurimman suomalaisyhdyskunnan Pohjoismaiden ulkopuolella.
Historiaa

Yrittäjä Teuvo Hakulinen rakensi 1960-luvulla suomalaisten lomakyläksi aiotut rakennukset mäkiseen Los Pacosin maastoon. Hän oli tullut Espanjan Aurinkorannikolle alun perin reumaansa hoitamaan ja rakensi Los Pacosiin aluksi ratsastustallin perustaakseen ratsastuskoulun. Kun tuttavatkin alkoivat haaveilla asumisesta Espanjassa, Hakulinen muutti suunnitelmiaan ja alkoi rakentaa alueelle rivitaloja. Ensimmäinen valmistui vuonna 1967, ja Hakulisen yhtiö osti vähitellen lisää maata ja pystytti 20 vuoden aikana yli 400 asunnon lomakylän.
Hakulinen sai yhteistyökumppanikseen Suomen Urheiluliiton, ja Los Pacosia alettiin kehittää urheilukeskukseksi. Lomakylä nousikin mäkisen maastonsa ansiosta suomalaisten yleisurheilijoiden suosioon, ja siellä harjoittelivat muiden muassa Lasse Virén, Sari Essayah ja Juha Väätäinen.
Suomalainen kirjasto ja terveydenhoitoasema Los Pacosiin saatiin 1975. Suomen valuuttasäännöstelyn vapauduttua 1980-luvulla yhä useammat suomalaiset halusivat loma- tai eläkeasunnon ulkomailta, ja Los Pacos kasvoi nopeasti. Se oli myös haluttu työpaikka paikallisille asukkaille, koska siinä missä useimmat Aurinkorannikon turistipalvelut sulkivat ovensa talveksi, Los Pacos toimi ympäri vuoden.
Suomen 1990-luvun alun lamassa Hakulinen menetti omaisuutensa ja palasi Suomeen.
Sittemmin Los Pacos on laajentunut isoksi lähiöksi, jossa on sekä  omakoti- ja rivitaloja että kerrostaloja. Alkuperäiset Hakulisen rakentamat rakennukset ovat Diakonissalaitoksen Säätiön omistuksessa.
Markku Veijalainen teki Teuvo Hakulisesta ja Los Pacosista vuonna 2003 Yleisradion Tosi tarina -sarjaan dokumenttiohjelman Mies joka rakensi kaupungin. Pentti Pirhonen on kirjoittanut seudulle sijoittuvan toimintaseikkailun Vaarallista peliä Los Pacosissa (Karisto 1986).
Palvelut

Los Pacosin suomalaisten toimintakeskuksessa Girasolissa toimii muun muassa kylpylä ja suomalaisyhdistys Suomela. Los Pacosissa tai sen liepeillä sijaitsevat muun muassa Aurinkorannikon suomalainen koulu, vuonna 2005 Suomen opetusministeriön tuella perustettu kansalaisopisto Sofia-opisto, Kulttuuriyhdistys Kaleva, Suomen evankelisluterilaisen kirkon toimipiste sekä vapaiden seurakuntien Pacosin Majakka. Tampereen urheiluhierojaopisto kouluttaa Los Pacosissa hierojia.
Kirjallisuutta

Suikki-Honkanen, Katri (1996): Los Pacos, suomalaiskylä Espanjassa, Scripta Ethnologica Aboensia 43, Turun yliopisto.
Aiheesta muualla

Sofia-opiston verkkosivut
Los Pacos Yle Elävässä arkistossa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: es:Los Pacos
Käännös suomeksi
Tõnu Õnnepalu

Tõnu Õnnepalu Tallinnassa Nikolaoksen­kirkossa vuonna 2009.
Tõnu Õnnepalu (s. 13. syyskuuta 1962 Tallinna) on virolainen kirjailija, runoilija ja kääntäjä, joka on julkaissut teoksia myös salanimillä Emil Tode ja Anton Nigov.
Elämänvaiheet

Õnnepalu opiskeli Tarton yliopistossa kasvitiedettä ja ekologiaa vuosina 1980–1985 ja työskenteli Hiidenmaalla Laukan koulussa biologian ja kemian opettajana vuodet 1985–1987. Hän julkaisi ensimmäisen runokokoelmansa vuonna 1985 ja on sittemmin työskennellyt vapaana kirjailijana, kääntäjänä ja toimittajana (vuosina 1989–1990 Vikerkaar-lehdessä). Hän on kääntänyt viroksi muiden muassa Charles Baudelairen, Albert Camus'n, Allen Ginsbergin, François Mauriacin ja Marcel Proustin teoksia.
Õnnepalu saavutti maailmanlaajuista kuuluisuutta vuonna 1993 esikoisromaanillaan Enkelten siemen (vir. Piiririik). Romaani käännettiin 14 kielelle.
Erkki-Sven Tüürin kuoroteos Inquiétude du Fini perustuu Õnnepalun tekstiin.
Teoksia > Runokokoelmat

Jõeäärne maja (1985)
Ithaka (1988). ISBN 5-450-00189-4
Sel maal (1990). ISBN 5-450-00634-9
Mõõt (1996). ISBN 9985-802-14-4
Enne heinaaega ja hiljem (2005)
Kevad ja suvi ja (2009)
Kuidas on elada (2012)
Teoksia > Romaanit

Emil Tode: Piiririik (1993). ISBN 9985-802-59-4
Emil Tode: Hind (1995). ISBN 9985-802-08-X
Emil Tode: Printsess (1997)
Emil Tode: Raadio (2002). ISBN 9985-811-99-2
Tõnu Õnnepalu: Paradiis (2009)
Tõnu Õnnepalu: Mandala (2012)
Tõnu Õnnepalu: Lõpetuse ingel (2015). ISBN 978-9949-514-91-5
Tõnu Õnnepalu: Valede kataloog. Inglise aed (2017). ISBN 978-9949-604-28-9
Tõnu Õnnepalu: Pariis (2019). ISBN 978-9949-604-87-6
Tõnu Õnnepalu: Aaker (2019). ISBN 978-9949-684 -00-7
Tõnu Õnnepalu: Lõpmatus (2019). ISBN 978-9949-684-13-7
Teoksia > Omaelämäkerrat

Anton Nigov: Harjutused (2002)
Tõnu Õnnepalu: Flandria päevik (2008)
Teoksia > Esseekokoelmat

Tõnu Õnnepalu: Ainus armastus (2011)
Teoksia > Suomennetut teokset

Tode, Emil: Enkelten siemen.  (Piiririik, 1993)  Suomentanut Juhani Salokannel. Helsinki:  Otava, 1994.  ISBN 951-1-13402-7
Joonatanin kirja.  (Hind, 1995)  Suomentanut Juhani Salokannel. Helsinki:  Otava, 1998.  ISBN 951-1-14507-X
Kirje maalta.  (Suomennettu teoksista Ithaka, Mõõt, Kevad ja suvi ja)  Suomentanut Raija Hämäläinen. Tallinna:  NyNorden, 2011.  ISBN 978-9949-9093-9-1
Mandala.  (Mandala, 2012)  Suomentanut Raija Hämäläinen. Helsinki:  Basam Books, 2014.  ISBN 978-952-260-242-8
Paratiisi. (Paradiis, 2009). Suomentanut Jouko Väisänen. Joensuu: Kirjokansi, 2017. ISBN 978-952-7142-88-2
Mitta. (Mõõt, 1996). Suomentanut Katja Meriluoto. Turku: Kustannusliike Parkko. 2019. ISBN 978-952 7302-01-9
Lopetuksen enkeli. (Lõpetuse ingel, Loomingu Raamatukogu 2015/8-9). Suomentanut Jouko Väisänen. Joensuu: Kirjokansi 2020. ISBN 978-952-7344-21-7
Vilsandin kesä. (Õpilase märkmeid Vilsandisaare suvest, Looming  2018/2). Suomentanut Jouko Väisänen. Joensuu: Kirjokansi 2020. ISBN 978-952-7344-22-4
Valheiden Katalogi - Englantilainen puutarha. (Valede kataloog - Inglise aed, 2017). Suomentanut Jouko Väisänen. Joensuu: Kirjokansi 2022. ISBN 978-952-7344-69-9
Pariisi (Pariis 2019). Suomentanut Jouko Väisänen. Joensuu: Kirjokansi 2022. ISBN 978-952-734-482-8
Loputtomuus (Lõpmatus 2019). Suomentanut Jouko Väisänen. Joensuu: Kirjokansi 2023. ISBN 978-952-7573-02-0
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Italia  Israel  Suomi (KANTO)  Yhdysvallat 2  Ruotsi 2  Latvia  Australia  Kroatia  Alankomaat  Puola 
Taiteenala:  MusicBrainz 
Henkilöt:  Trove 
Muut:  Europeana  IdRef
Joonas Paqvalin

| Joonas Paqvalin> Henkilötiedot |
| --- | --- |
Syntynyt: 7. elokuuta 2006 (ikä 18) Helsinki, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  186 cm
Paino:  89 kg
Seura
Seura:  Pelicans
Sarja:  SM-liiga
Pelinumero:  22
Pelaajaura
Pääsarjaura:  2024–
Joonas Paqvalin (s. 7. elokuuta 2006 Helsinki) on suomalainen jääkiekkoilija, joka edustaa SM-liigajoukkue Pelicansia. Hän on pelipaikaltaan vasen laitahyökkääjä. Paqvalin pelaa pääasiassa seuran U20-joukkueessa.
Ura > Seuraura

Paqvalin on Jokereiden kasvatti. Kaudella 2021–2022 hänet valittiin U16 SM-sarjan toiseen tähdistökentälliseen. Paqvalin voitti tehoilla 6+7=13 koko pudotuspelin maalipörssin ja jakoi pistepörssin toisen sijan Lukon Max Westergårdin kanssa edellään HIFK:n Aleksi Tuovinen. Hän voitti kauden päätteeksi U16 Suomen-mestaruuden. Paqvalin pelasi suurimman osan kaudestaan kuitenkin Jokereiden U18-joukkueessa, jossa hän voitti SM-hopeaa. Paqvalin palkittiin U18 SM-sarjan vuoden tulokkaana Heino Pulli -palkinnolla. Kaudella 2022–2023 hän voitti U20 SM-hopeaa. Kaudella 2023–2024 Paqvalin oli 14 osumallaan Jokereiden paras maalintekijä. Pudotuspeleissä hän oli joukkueen paras pistemies ja maalintekijä tehoilla 5+3=8. Paqvalin vahvisti pudotuspeleissä myös Jokereiden U18-joukkuetta, jossa hän voitti Suomen-mestaruuden.
Kaudeksi 2024–2025 Paqvalin siirtyi Pelicansin U20-joukkueeseen. Hänet valittiin U20 SM-sarjan tammikuun kuukauden pelaajaksi. Paqvalin teki seuran SM-liigajoukkueessa miesten pääsarjadebyyttinsä Mestarien liigan pudotuspelien ensimmäisen kierroksen toisessa ottelussa 20. marraskuuta 2024 vieraissa itävaltalaista EC Salzburgia vastaan. Hänet merkittiin Pelicansin 13. hyökkääjäksi. Paqvalin sai ottelussa jääaikaa 3.11 minuuttia ja hän keräsi Pelicansin 5–0-tappioon päättyneessä ottelussa teholukeman –2. SM-liigadebyyttinsä Paqvalin teki runkosarjan viidenneksi viimeisellä kierroksella 5. maaliskuuta 2025 Porin Ässiä vastaan, kun Rasmus Kumpulainen ja Elias Vilén joutuivat sivuun juuri ennen ottelun alkua. Hänet merkittiin Pelicansin kakkosketjun vasempaan laitaan kahden muun debytantin, Anton Kettusen ja Eelis Teutarin viereen. Paqvalin sai ottelussa jääaikaa 11.37 minuuttia.